Skisse as arkitekturtyper
**Løsningsarkitektur** er er et begrep brukt innen informasjonsteknologi med flere ulike definisjoner. Et eksempel på en slik definisjon er Open Group sin definisjon som sier at en løsningsarkitektur er "*en beskrivelse av en konkret oppgave for forretningsdriften eller en forretningsaktivitet og hvordan IS- og IT-systemer understøtter den operasjonen*."

Definisjoner
------------

I tillegg til Open Group sin ovennevnte definisjon av en løsningsarkitektur kommer følgende tre definisjoner fra henholdsvis Scaled Agile, Gartner og Greefhorst/Proper. Det er verdt å merke seg at Open Group ikke anerkjenner rollen **løsningsarkitekt** i TOGAF-rammeverket, mens eksempelvis nettstedet Glassdoor.com hadde 55 000 stillingsutlysninger for rollen som løsningsarkitekt i august 2020.

* Scaled agile (2020): *En løsningsarkitekt er ansvarlig for å definere og kommunisere en felles teknisk og arkitektonisk visjon på tvers av hele "solution train"-et for på denne måten bidra til å sikre at systemet eller løsningen under utvikling er egnet for det tiltenkte formålet.*
* Gartner (2013): *En løsningsarkitektur er en arkitektonisk beskrivelse av en spesifikk løsning. Løsningsarkitekturer tar hensyn til synspunkter fra ulike deler av bedriften (forretning, informasjon og teknisk), samt bedriftens løsningsarkitektur*.
* Danny Greefhorst og Erik Proper (2013): [En løsningsarkitektur er] *en arkitektur til en løsning, hvor en løsning er et system som tilbyr en sammenhengende mengde av funksjonaliteter til sitt miljø. Som sådan omfatter det de egenskapene til en løsning som er nødvendige og tilstrekkelige for å møte de essensielle kravene*.

En typisk egenskap ved en løsningsarkitektur, i motsetning til andre former for virksomhetsarkitekturer, er at den ofte søker å definere en løsning innenfor konteksten av et prosjekt eller initiativ. Denne nære tilknytningen til faktiske prosjekter og initiativer betyr at løsningsarkitekturen er middelet for å gjennomføre eller realisere en teknologistrategi.

Dekning
-------

Ifølge forsknings- og rådgivningsselskapet Forrester Research er løsningsarkitektur en av virksomhetsarkitekturens nøkkelkomponenter for å levere verdi til organisasjonen. 

Den innebærer artefakter som prosjektkontekst for løsningen, løsningsvisjon og krav, løsningsalternativer (for eksempel gjennom forespørsel om informasjon/RFI, forespørsel om forslag/RFP eller prototypeutvikling) og en avtalt optimal løsning med bygge- og implementasjonsplaner (*road map* eller "veikart").

Siden om Open Group ikke anerkjenner en unik rolle som løsningsarkitekt så kan en relevant kobling til de ovennevnte artefaktene i deres rammeverk være rollene som virksomhetsanalytiker og systemanalytiker. Det er også verdt å merke seg at Open Group definerer løsningsarkitektur noe bredere enn Forrester (se ovennevnte definisjoner).

Senere, i en rapport utgitt i 2013 av Federation of Enterprise Architecture Professional Organizations, inkluderer løsningsarkiktektur også forretningsarkitektur, informasjonarkitektur, applikasjonsarkitektur og teknologiarkitektur som opererer på et taktisk nivå og fokuserer på omfanget og spennvidden til et valgt forretningsproblem. Til sammenligning omfatter virksomhetsarkiktektur også de nevnte fire typene arkiktektur, men opererer istedet på et strategisk nivå, og har omfang og spennvidde på tvers av hele bedriften istedet for et spesifikt forretningsproblem.

Se også
-------

* Arkitekturmønstre, herunder mønstre for virksomhetsarkitektur
* Segmentarkitektur
* Systemarkitekt
* Programvarearkitekt

Referanser
----------

1. ↑  The Open Group. Architecture Framework TOGAF™ Version 9.2 Definitions page
2. ↑   and , The job related site Glassdoor, August 2020
3. ↑  «Safe Agile on Solution Architect role». Arkivert fra originalen 9. august 2020. Besøkt 18. august 2020.
4. ↑  Gartner, "IT Glossary," at *gatner.com,* 2013. Accessed 8 March 2015.
5. ↑  Danny Greefhorst & Erik Proper, *Architecture Principles: The Cornerstones of Enterprise Architecture,* 2011. p. 25
6. ↑  «What is Solution Architecture? | Orbus Software». Arkivert fra originalen 16. januar 2021. Besøkt 24. november 2020.
7. ↑  Forrester Research, Inc. (2012), Solution Architecture Toolkit: Overview
8. ↑  FEAPO, "A Common Perspective on Enterprise Architecture" in: Architecture and Governance Magazine, 2013(11).
9. ↑  Mistrík Ivan, Antony Tang, Rami Bahsoon, Judith A. Stafford. (2013), Aligning Enterprise, System, and Software Architectures. Business Science Reference.